NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-12-17):
Teraz otváram ústnu rozpravu. Pýtam sa, či sa chce niekto prihlásiť do rozpravy ústne. Jeden poslanec. Uzatváram možnosť prihlásiť sa do rozpravy ústne. Pán poslanec Poliačik.
Laurenčík, Milan, podpredseda NR SR (2021-04-30):
Pán poslanec Tomáš Taraba, nech sa páči.
Osuský, Peter, poslanec NR SR (2021-05-05):
Ďakujem. Pán kolega Blaha, najprv jazykové okienko. Nepokulhávame, pokrivkávame po slovensky. Ale tým končím jazykové okienko. Pokiaľ ide o to relativizovanie všetkého, tak to, samozrejme, potom dostaneme sa do bodu, kde agent A54 Paul Thümmel alebo povedzme doktor Sorge, Richard Sorge je rovnaký zločinec ako povedzme špióni a agenti Reichssicherheitshauptamtu, lebo však špiónovali a každý režim má svoje. No, je hádam trošku rozdiel medzi niekým, kto špiónuje proti nacistom a kto špiónujú za nacistov. U vás sa to, samozrejme, stiera. Keď vy hovoríte o mafiánskych praktikách. Viete, to je tak, ťažko je hovoriť o Budajovi, keď sa na príslušnom poschodí so zvláštnym vchodom Double Tree by Hilton v Bratislave stretával rezident Štátnej bezpečnosti, istý Široký, s poverencami vašej strany. A ak budete hovoriť o kolektívnej vine, kolektívna vina by bola vtedy, keby sme zobrali stranícke zoznamy SMER-u a dali do basy všetkých. Ja si myslím, že tam nie sme. Pretože sme v demokracii. A vy dokonca aj tieto sprosté reči môžte viesť úplne bez problémov, pretože viete, že sa vám, hrdinovi, nič nestane. Takže márne sa mňa pýtate na nejaké hrdinstvá. A pokiaľ vy hovoríte o Davidovej hviezde a červenej hviezde ako o tom istom, tak ja vám poviem jeden lepší prímer. Červená hviezda a hákový kríž, to je to isté. (Potlesk.)
Číž, Miroslav, podpredseda NR SR (2015-04-15):
Pán poslanec Hraško.
Krajniak, Milan, minister práce, sociálnych vecí a rodiny SR (2022-09-20):
Ďakujem veľmi pekne. Pán predseda, vážené dámy a páni, Národná rada musí schváliť vždy, keď chceme použiť alebo vyslať, alebo dať k dispozícii príslušníkov ozbrojených síl k dispozícii NATO, napriek tomu, že ide o ich dislokovanie na území Slovenskej republiky, a preto vás chcem požiadať o súhlas s vyčlenením maximálne 40 príslušníkov ozbrojených síl a vojenskej polície, ktorí vlastne sa majú podieľať na činnosti mnohonárodnej bojovej skupiny, ktorá je prítomná na území Slovenskej republiky. Ďakujem.
Heger, Eduard, poslanec NR SR (2017-06-16):
Ďakujem pekne. Ďakujem, pán predsedajúci. Vážené pani poslankyne, pani poslankyňa, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 600). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministra financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali nasledovné výbory: ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh prerokovali do 31. augusta 2017 a v gestorskom výbore do 5. septembra 2017. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2017-12-12):
Áno, však som počul najvyššieho ústavného činiteľa, tiež nastolil nejakú tému. (Povedané so smiechom.) (Rokovanie o návrhu poslancov Národnej rady Slovenskej republiky Borisa Kollára, Milana Krajniaka, Adriany Pčolinskej a Petra Pčolinského na vydanie zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov, tlač 769.)
Dostál, Ondrej, poslanec NR SR (2011-02-08):
Chcel by som podporiť vystúpenie aj pozmeňujúce návrhy kolegu Kaníka, a to tak z formálneho, ako aj z vecného hľadiska. Z formálneho hľadiska musím plne súhlasiť s tým, že skutočnosť, že ide o aproximačnú novelu, v žiadnom prípade nie je dôvodom, pre ktorý by nemohla zasahovať aj do iných záležitostí, ako je navrhované. To nepovažujem za dostatočný argument. Je to novela zákona ako každá iná. Ak máme potrebu upraviť v nej aj iné veci, môžme to urobiť. Rovnako súhlasím s tým, že pri aplikovaní, aproximovaní smerníc Európskej únie, aby sme nemali nad rámec toho, čo je nevyhnutné najmä v prípade, ak sa nám nariaďujú veci obmedzujúce napr. pružnosť trhu práce, ako je to aj v tomto prípade. Z vecného hľadiska si myslím, že nemali by sme mať problém podporiť veci, ktoré sú v súlade s programovým vyhlásením vlády, ktoré sú v súlade so smerovaním tejto vlády, ktoré zvyšujú flexibilitu trhu práce. A odkladať to, keď sme jasne sa vyjadrili, že chceme ísť týmto smerom, cestou k ďalším pracovným príležitostiam, nie čerpanie eurofondov, ale pružný pracovný trh, môžme teraz pre to niečo urobiť, preto chcem vyzvať kolegov, aby podporili tento pozmeňujúci návrh.
Glváč, Martin, podpredseda NR SR (2017-12-08):
Ďakujem pekne. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Michalovi Bagačkovi, nech sa páči.
Blanár, Juraj, podpredseda NR SR (2022-10-04):
Pán poslanec, chvíľočku vás preruším, vážené panie poslankyne, páni poslanci, vidím, že sedíte na svojich miestach, len vás poprosím, úroveň hlasitosti znížte trošku, aby sme dokončili do jedenástej hodiny tento bod. Ďakujem.
Nicholsonová, Lucia, poslankyňa NR SR (2014-09-17):
Ďakujem pekne všetkým za vaše faktické poznámky. Pani poslankyňa Tomanová, sociálne podniky ste museli vyňať z financovania Európskeho sociálneho fondu, pretože ste strašným spôsobom nahnevali bruselských audítorov, vy to veľmi dobre viete, oni vám prikázali, oni vám to odmietli zafinancovať z Európskeho sociálneho fondu, vy ste to jednoducho museli vyňať na hanbu proste pred celou, všetkými členskými štátmi Európskej únie a do dnešného dňa, vám hovorím, že o tom sa v Bruseli hovorí. Len teda na margo, stálo nás to vtedy 11 mil. eur z peňazí daňových poplatníkov, pretože ste to celé museli vykryť, celú túto zlodejinu ste museli vykryť z peňazí daňových poplatníkov zo štátneho rozpočtu. A áno, máte pravdu, ani jedno trestné oznámenie, ktoré sme s ministrom dávali, teda s exministrom, nebolo dotiahnuté, ale ja to viem zo zdrojov z polície, že tým vyšetrovaniam sa veľmi darilo a skutočne mali celkom dobre odkryté, čo sa dialo pri tých jednotlivých projektoch, vrátane sociálnych podnikov. Zastavila ich ale, zastavil ich nástup vašej garnitúry a na to vy musíte odpovedať, že prečo k tomu došlo. Nie je predsa náhoda, že rad za radom všetky tie trestné oznámenia, ktoré sa týkali rôznych projektov všetkých schválených za vašej vlády, nie je to predsa náhoda, že ani jedno tí policajti nedotiahli do konca. To znamená, že ste mi v tomto tak trochu nahrali na smeč a skutočne sa vás pýtam, ja sa vás pýtam, prečo je tomu tak?
Grendel Gábor, podpredseda NR SR (2023-03-31):
Prezentujme sa a hlasujme. (Hlasovanie.) Prítomných 118 poslancov, za 33, proti 42, zdržalo sa 43, hlasovali všetci prítomní. Konštatujem, že sa Národná rada uzniesla, že nebude pokračovať v rokovaní o tomto návrhu zákona. Nasleduje hlasovanie v druhom čítaní o vládnom návrhu zákona, ktorým sa dopĺňa zákon č. 564/2004 o rozpočtovom určení výnosu dane z príjmov v územnej samospráve, ktorý prerokúvame v skrátenom legislatívnom konaní, tlač 1532. Dávam slovo spoločnému spravodajcovi, predsedovi výboru pre financie a rozpočet, pánovi poslancovi Mariánovi Viskupičovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 1532.)
Blanár, Juraj, podpredseda NR SR (2021-12-02):
Pán poslanec Dostál, môžete reagovať na faktické poznámky.
Kotleba, Marian, poslanec NR SR (2017-12-21):
Pani kolegyňa Cigániková, v podstate chcel som povedať, že sa s vami dá vo všetkom súhlasiť až na to, že zase ste si neodpustili tú kritiku navyšovania minimálnej mzdy, s ktorou má teda vaša strana nejaký psychologický problém. Keby ste do tohto nezabŕdli, tak musím povedať, že naozaj ste to vystihli veľmi dobre a v tejto chvíli nech aj je teda ten prezident, aký je, a, žiaľbohu, je, aký je, tak, musíme súhlasiť s tým, čo napísal k tomu, akým spôsobom bola táto vec prejednávaná a schvaľovaná. Ale treba povedať aj inú vec. Treba povedať aj to, že my sa tu bavíme teraz o nejakých kozmetických úpravách zdravotníckeho systému Slovenskej republiky, ktorý je proste ako-taký na kolenách. Zdravotníctvo je rozkradnuté, protiústavne v podstate financované a organizované a tu nepomôže nič iné, len jednoducho to celé znova zoštátniť, ale dať na čelo ľudí, ktorí budú za to niesť trestnoprávnu aj osobnú zodpovednosť, a začať by sa mohlo jednou štátnou zdravotnou poisťovňou. Niekedy o tom aj súčasný pán premiér veľa rozprával, potom asi narazil na predstaviteľov farmaceutickej mafie, ktorí sedia aj tu v tomto parlamente, a nejako sa stiahol z týchto vecí. Ale aj možnože sa otvorí táto téma a ľudia pochopia, že keď sa to znova dá do rúk tým, ktorí by mali záujem to viesť nie v prospech navýšenia odvodov a 3 % a 100 mil. z ministerstva, pričom všetko sú to tie isté peniaze, ktoré sa rozplynú a iba sa ich rozplynie viacej v tomto systéme, ale ktorí by mali záujem to spraviť pre ľudí, pre pacientov, tak potom sa to možno vráti. Ale, pani Cigániková, akože v podstate súhlasíme. Ďakujem.
Laššáková, Jana, podpredsedníčka NR SR (2014-05-13):
Pán poslanec Viskupič.
Kollár, Boris, predseda NR SR (2022-02-08):
Nech sa páči, pán minister. (Smiech v sále.)
Mezenská, Helena, poslankyňa NR SR (2014-12-10):
Ja by som ešte chcela upresniť a ozrejmiť ten môj postoj k tomu, že ja by som bola oveľa radšej, ak by sa tu uskutočňovalo zásobovanie a výroba tepla prostredníctvom centrálnych dodávok, ale v týchto súčasných podmienkach, reálnych podmienkach, keď nie je dôsledná ani účinná kontrola prostredníctvom Úradu pre reguláciu sieťových odvetví, a dokonca aj tí výrobcovia a dodávatelia tepla podľa môjho názoru a aj presvedčenia nevykonali potrebné racionalizačné a úsporné opatrenia tak, aby tá dodávka bola efektívna, ak by to vykonali naozaj dôsledne a systematicky, aj keby sme garantovali a chránili to právo na slobodu výberu toho-ktorého dodávateľa alebo spôsobu zásobovania teplom, tak ak by naozaj tá účinná a systematická racionalizácia v rámci CZT-čiek prebiehala, mnohí odberatelia by vôbec neboli nútení ani by neboli nejakým spôsobom vedení k tomu, aby sa od centrálneho zásobovania teplom odpájali. Ja by som bola naozaj oveľa radšej, ak by naozaj tak, ako aj iné energetické odvetvia boli pod čo najväčšou ochranou štátu, aby či už štát alebo mestá tam mali svoj vplyv, aby si uchovali túto kontrolu. Ale, žiaľ, nestalo sa tak. A my teraz vlastne v dôsledku toho, že to centrálne zásobovanie teplom nie je pre mnohé bytové domy efektívne, sme podľa môjho názoru povinní umožniť ľuďom v rámci slobody výberu a liberalizácie trhu hľadať efektívnejšie riešenie. My im v tom naozaj nemôžeme brániť.
J. Jasovský, poslanec: (2002-11-13):
Mám ten pocit, že Železničná polícia na Slovensku funguje vynikajúco, a o tom svedčia aj čísla, o tom hovorí aj nárast trestnej činnosti, ktorý je vo všetkých iných oblastiach polície na Slovensku veľmi vysoký. Ale ak by si pozrel pán kolega, aké sú čísla na Železničnej polícii, k akému poklesu dochádza v oblasti trestnej činnosti na Železniciach Slovenskej republiky, vtedy by nemohol predložiť návrh a hovoriť o tom, že je potrebné Železničnú políciu zrušiť. Ja sa priznám, že budem naďalej presadzovať ten názor, a som vďačný tým kolegom, ktorí sú ešte v parlamente z minulého volebného obdobia, ktorí pomohli a ktorí pomohli tým, že jedným hlasom dokázala byť Železničná polícia zachovaná. Chcem poznamenať, že znovu budem postupovať takto, pretože skúsenosti zo Slovenska a skúsenosti zo zahraničia sú jednoznačné a ja nemám záujem počúvať názory niektorých úradníkov na ministerstve vnútra, ktorí majú záujem o policajtov, o skvele vybavenú Železničnú políciu a majú zámer týchto policajtov poslať na ulicu. To je všetko, ďakujem pekne.
Danko, Andrej, podpredseda NR SR (2024-05-14):
Poslankyňa Kleinert.
M. Číž, podpredseda NR SR: (2006-09-06):
Vážené kolegyne, kolegovia, otváram rozpravu. Chcem vás informovať, že do rozpravy sa písomne prihlásil jeden pán poslanec, pán poslanec Tibor Glenda. Nech sa páči. (Hlasy v sále.) Pán Brocka, hlásite sa s procedurálnym návrhom? (Odpoveď z pléna.) Do rozpravy.
P. Hrušovský, predseda NR SR: (2003-09-24):
(Hlasovanie.) Prítomných je 120 poslancov, za 119, zdržal sa 1. Konštatujem, že návrh sme schválili. Prosím, ďalší návrh.
Szőllős, Ján, poslanec NR SR (2022-12-20):
Ďakujem. Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 1771 z 8. novembra 2022 pridelila návrh poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 1253, na prerokovanie týmto výborom: ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: ústavnoprávny výbor a výbor pre pôdohospodárstvo a životné prostredie o návrhu nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady nebol uznášaniaschopný. Výbor pre hospodárske záležitosti uznesením č. 381 z 28. novembra 2022 s poslaneckým návrhom súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie ako gestorský výbor k návrhu spoločnej správy výborov o prerokovaní návrhu predmetného zákona neprijal platné uznesenie, keďže navrhnuté uznesenie nezískalo potrebný súhlas nadpolovičnej väčšiny prítomných členov výboru podľa § 52 ods. 4 zákona Národnej rady č. 350/1996 Z. z. o rokovacom poriadku Národnej rady. Uznesením výboru č. 255 z 12. októbra 2022 ma výbor poveril v súlade s § 80 zákona č. 350/1996 Z. z. o rokovacom poriadku za spoločného spravodajcu, ktorý predkladá predmetnú informáciu a bude predkladať návrh na ďalší postup. Pán predsedajúci, otvorte, prosím, rozpravu.
B. Bugár, podpredseda NR SR: (2004-12-08):
E. Rusnáková, poslankyňa: Vážený pán predsedajúci, vážený pán minister, vážené kolegyne, kolegovia, dovoľte mi predložiť pozmeňujúci návrh k návrhu zákona o rozpočte. Návrh znie nasledovne: V prílohe č. 8 k zákonu o rozpočte verejnej správy účelové prostriedky kapitol štátneho rozpočtu na rok 2005 v rámci kapitoly všeobecná pokladničná správa doplniť nový titul dotácie pre zdravotnícke zariadenia vyšších územných celkov 93 980 000 Sk, v tom NsP Rimavská Sobota 20 miliónov Sk. Odôvodnenie je nasledovné: Investičná akcia poliklinika, lôžková časť pre NsP Rimavská Sobota prešla riadnym schvaľovacím procesom cez sekcie ministerstva zdravotníctva a ministerstva financií a bola potvrdená uznesením vlády. Táto niekoľkoročná investičná akcia bola aj súčasťou schváleného štátneho rozpočtu na rok 2004. Počas prerokovania v pléne bol totiž prijatý pozmeňujúci návrh, ktorým sa presunuli finančné prostriedky v rámci kapitoly vyšších územných celkov v celkovom objeme 40 miliónov korún na pokračovanie stavby NsP Rimavská Sobota. Z uvedených dôvodov navrhujem, aby aj pre nasledujúci rok 2005 sa pridelili finančné prostriedky na definitívne dokončenie stavby NsP Rimavská Sobota vo výške 20 miliónov korún. Ďakujem pekne.
Danko, Andrej, podpredseda NR SR (2024-02-07):
S reakciou poslanec Prostredník.
Kuffa, Štefan, poslanec NR SR (2020-09-29):
No je bludárom. A o paliatívnej starostlivosti čo vieš? Povedz mi, čo vieš. Môžeš reagovať tuná faktickou. Nevieš o nej nič. Nič nevieš o nej, lebo ty si, no pozri sa, rúško si dávaš dole, ty si obyčajná bábovka. Si sráč obyčajný. Darmo sa môžeš tuná takto rehotať... (Ruch v sále a prerušenie vystúpenia predsedajúcim.)
Laššáková, Jana, podpredsedníčka NR SR (2013-09-12):
Pán poslanec, keď bude zákon o kolektívnom vyjednávaní, tak môžete sa k tomu vyjadriť.
M. Dzurinda, predseda vlády SR: (2002-02-08):
J. Migaš, predseda NR SR: No, poďme, hej, k veci.
Blanár, Juraj, podpredseda NR SR (2022-06-22):
Vážené pani poslankyne, páni poslanci, takže mám informáciu, že predkladateľ uvedeného zákona, ktorý som uviedol, sa nenachádza ani v rokovacej sále, ani na blízku. Nikto nevie, kde je, preto jeho bod prepadáva na záver programu prebiehajúcej schôdze Národnej rady Slovenskej republiky. Chcem požiadať všetkých pánov poslancov, ktorí sú predkladateľmi týchto poslaneckých návrhov, nech sa nachádzajú kdekoľvek v budove Národnej rady Slovenskej republiky alebo sú vo svojich kanceláriách, čo je prirodzené, aby si sledovali priebeh schôdze a minimálne dali vedieť predsedajúcemu, že či teda chcú, aby sa o ich zákone rokovalo, alebo nie, a prišli do rokovacej sály prípadne. Lebo v takomto prípade nemá zmysel, aby sme pokračovali ďalej a spôsobovali stres a navrhnem predsedovi parlamentu, aby zvolal poslanecké grémium a dohodli sme si ďalší postup rokovania. Lebo nemyslím si, že toto je ten správny prístup k prerokovaniu bodov poslaneckých. Vidím, že pán poslanec Martin Fecko ako ďalší predkladateľ sa nachádza v rokovacej sále. Rovnako pán spravodajca, takže pristúpime k ďalšiemu bodu, ktorým je druhé čítanie o návrhu poslanca Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Tento návrh zákona je pod parlamentnou tlačou 927. Spoločná správa výborov má tlač 927a. Dávam slovo pánovi poslancovi Martinovi Feckovi, aby tento návrh zákona odôvodnil. Nech sa páči. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 927.)
M. Hort, podpredseda NR SR: (2007-12-05):
(Prestávka.) (Po prestávke.)
Nash, Natália, poslankyňa NR SR (2024-01-24):
Ďakujem pekne za slovo, pán predsedajúci. Ďakujem, kolega Škripek, za to, že ste upozornili na nevykonateľnosť tohto návrhu, ak vstúpi do platnosti. Bez nejakého prechodného obdobia alebo odloženia účinnosti nebude vykonateľný. Tie zmeny, ktoré sa plánujú v Trestnom zákone, sú také zásadné a je ich toľko veľa a v takých rôznych kombináciách, že nie je možné aplikovať ich na prebiehajúce konania. A to len preto, že vláda obišla odbornú diskusiu, kde sa k návrhu mohla vyjadriť napríklad aj Generálna prokuratúra ako povinný pripomienkujúci subjekt. K nevykonateľnosti sa vyjadrila rada prokurátorov a aj niektorí prokurátori ako pán Sepeši, a iba tu vidíme ten dôsledok toho, že neboli tieto dopady analyzované a zvážené, pretože na... nikto neprepočítal, ako dlho bude treba analyzovať okolo 10-tisíc zložiek a spisov, ktoré treba preskúmať, aby sme mohli jednotlivé tieto trestné konania prekvalifikovať. A... a čo si myslím, že je ešte dôležité pripomenúť k tomu, je, že tým, že sa nestihnú tieto jednotlivé spisy prekvalifikovať, tak môže dôjsť k prieťahom, čoho dôsledkom môže byť, že náš štát bude čeliť žalobám za prieťahy alebo za porušovanie ľudských práv. A toto, si myslím, že bude mať dosť značný dopad aj, aj finančný na štát. Ďakujem veľmi pekne ešte raz za váš príspevok.
M. Maďarič, minister kultúry SR: (2009-09-08):
Vaše vystúpenie bolo plné vzletných, ale veľmi všeobecných slov. V zásade, čo som pochopil, jediné konkrétne, čo ste spomenuli, že ste hovorili, že by v tej smernici, resp. pri tej transpozícii sme mali rozlišovať medzi malými a veľkými poskytovateľmi televíznej služby poskytovanej prostredníctvom internetu. Pán poslanec, ale tá smernica stanovuje pomerne jasné kritériá, čo sa považuje za takýchto poskytovateľov, a medzi tými kritériami nie je otázka veľkosti alebo malosti. Keď už teda ste si dali tú prácu, že ste vystúpili už pri prvom čítaní, mohli ste sa s týmto oboznámiť. Jednoducho, či sa nám to páči, alebo nepáči, je našou povinnosťou túto smernicu transponovať a určite ten aspekt, na ktorý ste vy upozornili pri tej transpozícii, nedáva možnosť rozlišovania medzi malým a veľkým. No ale, samozrejme, ja vám nemôžem zobrať možnosť aj pri tejto príležitosti sa prezentovať ako znalec na všetko. Ďakujem za pozornosť. (Potlesk.)
Sulík, Richard, predseda NR SR (2011-06-28):
Ďakujem. Vyhlasujem... Pán Slota, pán poslanec Slota, žiadam vás, aby ste sa skľudnili. Ďakujem vám. Vyhlasujem rozpravu za skončenú. Pýtam sa spoločného spravodajcu, či sa chce k rozprave vyjadriť. Áno, nech sa páči.
M. Číž, podpredseda NR SR: (2007-02-09):
S faktickou poznámkou sa hlásia pán poslanec Cabaj, Rydlo, Tóthová. Uzatváram možnosť prihlásiť sa s faktickou poznámkou. Slovo má pán poslanec Cabaj.
Pellegrini, Peter, predseda NR SR (2014-12-02):
Prezentujme sa a hlasujme o postúpení zákona do tretieho čítania ihneď. (Hlasovanie.) Prítomných 128 poslancov, za 80, zdržalo sa 46, nehlasovali 2 poslanci. Tento návrh sme schválili. Pristúpime teda k tretiemu čítaniu . Otváram rozpravu v rámci tretieho čítania. Pýtam sa, či sa niekto hlási do rozpravy. Končím možnosť prihlásiť sa do rozpravy a vyhlasujem rozpravu za skončenú. Uveďte, prosím, ďalšie hlasovanie.
Kolesík, Andrej, poslanec NR SR (2012-05-10):
Ďakujem, pani predsedajúca. Pán kolega Muňko, ďakujem ti za tvoje zaujímavé vystúpenie. Jedna poznámka k druhému pilieru. Prekáža mi to, to slovo sporenie. Druhý pilier je klasickým investovaním a investovanie prináša so sebou aj riziko. Riziko, že investované prostriedky sa jednoducho na investičnom trhu v prípade nevýhodných investícií jednoducho stratia. Preto mi prekáža tá obrovská masívna kampaň, ktorá nie je férová a čestná, a ktorej podliehajú najmä mladí ľudia, ktorí vstupujú do druhého piliera s myšlienkou, že budú mať nejaké švajčiarske dôchodky a budú skákať, keď budú na dôchodku, z nejakých lietadiel. To vôbec nie je pravda. Veď s investovaním je vždy spojené riziko. A jedna, jedna krátka príhoda. Keď tu bol v roku 2008 úžasný tvorca tohto systému pán Chosé Pinera, opomeniem teda, že pôsobil v takej kvázi fašistickej vláde jedného diktátora, tak som sa ho spýtal: Pán Pinera, keď tie dôchodcovské správcovské spoločnosti zbankrotujú, kto sa postará o ľudí bez dôchodku? Viete, čo mi odpovedal? Veď štát! Ďakujem pekne za takýto druhý pilier. (Potlesk.)
Kollár, Boris, predseda NR SR (2021-05-11):
Ďalším, s ďalšou faktickou poznámkou vystúpi pán poslanec Kuffa Filip.
Blanár, Juraj, podpredseda NR SR (2021-05-10):
Ďalší s faktickou poznámkou – pán poslanec Milan Mazurek.
B. Bugár, podpredseda NR SR: (2006-02-07):
A zároveň dovoľte, vážené panie poslankyne, páni poslanci, aby som znovu potvrdil, už to skoršie rozhodnutie pána predsedu dnes na siedmu zvolať všetkých predsedov parlamentných strán a predsedov poslaneckých klubov, kde by sme mali práve rokovať v súvislosti so situáciou, ktorá tu nastala. To znamená, že platí to rozhodnutie, o 19.00 hodine dnes rokujeme. A teraz budeme pokračovať v ďalšom rokovaní. Pán podpredseda, nech sa páči.
T. Cabaj, podpredseda NR SR: (2009-06-30):
Ako predsedajúci, pán poslanec, v súvislosti s vaším návrhom procedurálnym, ktorý ste predložili, chcem vás upozorniť, že sme v druhom čítaní. A preto vás upozorňujem na § 82 zákona o rokovacom poriadku. Upozorňujem najmä na to spravodajcu. Panie poslankyne, poslanci, vystúpili tí, ktorí boli písomne do rozpravy prihlásení. Pýtam sa, kto sa do rozpravy hlási ústne. Pani poslankyňa Laššáková, Záhumenský, pán spravodajca. Je to všetko? Končím možnosť prihlásiť sa do rozpravy. Slovo dávam pánu spravodajcovi, ktorý vystúpi v rozprave ako prvý. Následne sa pripraví potom pani poslankyňa Jana Laššáková.
Grendel, Gábor, podpredseda NR SR (2021-05-04):
Ďakujem, pán spoločný spravodajca. Panie poslankyne, páni poslanci, výbor pre financie a rozpočet pripravil návrh uznesenia Národnej rady k programovému vyhláseniu vlády a k jej žiadosti o vyslovenie dôvery. Návrh uznesenia je súčasťou tlače 525a. Pristúpime teraz k hlasovaniu. Najskôr budeme hlasovať o návrhu uznesenia podanom v rozprave. Prosím pána predsedu gestorského výboru pre financie a rozpočet, pána poslanca Mariána Viskupiča, aby hlasovanie uviedol.
Šimečka, Michal, podpredseda NR SR (2024-02-21):
Ďakujem veľmi pekne. Dávam slovo pánovi spravodajcovi, aby, ktorého teda určil gestorský výbor pre sociálne veci. Prosím, máte slovo, pán Ledecký.
Heger, Eduard, poslanec NR SR (2017-09-08):
Ďakujem. Ja by som teda zareagoval na to, na tú županskú kampaň, pretože naozaj, keď si len zoberieme to samotné uznesenie – a však veľa o tom sme hovorili – a predkladateľov, tak vidíme, že z finančného výboru sú vlastne zastúpení len dvaja, pán Kamenický a pán Baláž, toho som nepočul ešte vystúpiť k tomuto, k tomuto uzneseniu, takže, a tá debata, opäť sa vrátim k tomu v roku 2009, tá debata začala medzi ľuďmi, ktorí sa financiám veľmi rozumeli a vlastne celé sa to nieslo medzi odborníkmi na financie, a teraz pri všetkej úcte k županom, my sa tu dnes bavíme práve so županmi a teraz mne toto „nejde“ do hlavy, že prečo župani dnes iniciujú otvorenie dlhovej brzdy, keď jej zriadenie iniciovali ľudia, ktorí sú a pracujú a sú odborníkmi na financie. Takže to opäť tu len jasne poukazuje a myslím, že potvrdzuje slová vás, pán kolega Beblavý, čiže ste to, myslím, že veľmi dobre vystihli. Ďakujem.
M. Hort, poslanec: (2001-12-14):
V ďalšom vás chcem informovať, že výbory, ktorým bol tento návrh zákona pridelený, konkrétne ústavnoprávny výbor a Výboru Národnej rady Slovenskej republiky pre verejnú správu, odporúčali svojím hlasovaním tento návrh prijať. Výbor Národnej rady Slovenskej republiky pre kultúru a médiá neprijal stanovisko k tomuto návrhu zákona. Z uznesení vyplýva osem pozmeňujúcich návrhov, ktoré máte v spoločnej správe, preto vás nebudem o nich podrobne oboznamovať. Vzhľadom na skutočnosť, že všetkých osem pozmeňujúcich návrhov gestorský výbor odporúčal prijať, v prípade a po skončení rozpravy budem odporúčať, aby sme hlasovali en bloc pozmeňujúce návrhy 1 až 8 prijať. Gestorský výbor -výbor pre verejnú správu prerokoval predmetnú spoločnú správu na svojom zasadnutí 29. novembra 2001 a uznesením č. 401 odporúča spoločnú správu prijať. Žiadam vás, aby ste otvorili rozpravu.
B. Bugár, podpredseda NR SR: (2003-06-18):
(Hlasovanie.) Prítomných 120 poslancov, za návrh 82, proti 21, hlasovania sa zdržalo 15, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehoty na jeho prerokovanie v druhom čítaní. Pán poslanec Miklušičák má procedurálny návrh. J. Miklušičák, poslanec: Ďakujem, pán podpredseda. Ja mám len takú procedurálnu poznámku. Vzhľadom na to, že už tretí spravodajca nám dával hlasovať o tom, že Národná rada odporučí prerokovať v druhom čítaní tento návrh zákona, chcem len upozorniť do budúcnosti, že ho prerokuje v druhom čítaní. Takže to má byť upozornenie pre ďalších predkladateľov, resp. spoločných spravodajcov. Národná rada prerokuje v druhom čítaní všetky tieto návrhy zákonov.
A. Belousovová, podpredsedníčka NR SR: (2007-02-08):
Reagovať faktickými poznámkami na vaše vystúpenie budú pani poslankyňa Tkáčová, pán poslanec Jarjabek, pán poslanec Janiš. Uzatváram možnosť prihlásiť sa s faktickými poznámkami. Pán poslanec Prokopovič, procedurálny návrh? Či omyl? Faktická? Niečo iné. Dobre. Takže pán poslanec Prokopovič posledný s faktickou poznámkou. Uzatváram možnosť prihlásiť sa s faktickými poznámkami. Ako prvá vystúpi pani poslankyňa Tkáčová.
Farkašovský, Karol, poslanec NR SR (2024-05-15):
Pán kolega Grendel, spomenul si niekoľkokrát odpolitizovanie. Ale odpolitizovanie sa netýka iba generálneho riaditeľa, ale programu RTVS, imidžu RTVS a tvorivého procesu v RTVS. Robila sa tam a robí sa tam ťažká nadpráca, ťažký aktivizmus a ten sa rozvinul vlastne v rokoch 2020 až 2023, kedy to bola práve ´najlepšia vláda všetkých čias´, ktorá okrem iného zatvárala weby, nepohodlné televízie a ďalšie médiá. Nepáčila sa mi tá konšpiratívna otázka, čo máme ako koalícia proti alternatívnym médiám? No nemáme proti nim absolútne nič. Práve naopak, veľmi si ich vážime, lebo to boli práve alternatívne médiá, ktoré suplovali médiá tzv. hlavného prúdu, keď práve tie neboli schopné adresovať predstaviteľom ´najlepšej vlády všetkých čias´ za tri roky ani jednu jedinú kritickú otázku. A napokon určite by som nekvalifikoval agentúru MEDIAN. Dôležitejšie by bolo, keby sa venovala a robila prieskum dôveryhodnosti, pretože dôveryhodnosť je presne ten moment alebo tá hodnota, ktorá má odlišovať verejnoprávne médium od médií komerčných. Takže takýto výskum sa, samozrejme, nemôže robiť telefonickými anketami, ale musí to byť seriózny výskum, na ktorý asi agentúra MEDIAN nemá. Ďakujem pekne.
Sulík, Richard, predseda NR SR (2011-06-30):
Prosím, hlasujte teraz o pozmeňujúcom návrhu poslanca Přidala. (Hlasovanie.) Prítomných 146 poslancov, hlasovalo 79 za, 60 proti, 6 sa zdržalo, 1 nehlasoval. Tento pozmeňujúci návrh sme schválili.
J. Mikuš, poslanec: (2003-02-27):
Návrh skupiny poslancov hovorí o stanovení hornej hranice na 6 mesiacov, výsledkom ktorého by malo byť sprísnenie podmienok na vykonávanie daňových kontrol a vytvorenie prijateľnejšieho postavenia medzi štátom a jeho občanmi. Dnes skutočne nemožno hovoriť o rovnocennom postavení, keďže daňovníci napríklad musia v stanovenom termíne zaplatiť dane z príjmov, lebo v inakšom prípade im hrozia pokuty zo strany štátu alebo sankcie zo strany štátu. Na druhej strane štát môže svojvoľne naťahovať daňové kontroly a vytvárať podnikateľom bariéry na nakladanie s ich vlastným majetkom. Stanovením termínov vykonávania daňových kontrol sa miera zvýhodnenia štátu voči jeho občanom výrazne zníži. Druhá časť návrhu rieši majetkové priznania fyzických osôb. Bolo tu už spomenuté aj pánom predkladateľom, ambície, ktoré viedli predkladateľov k tomu, a dôvody, aby sa tieto majetkové priznania zrušili. Ja za najzávažnejšiu považujem práve existujúcu neopodstatnenú právomoc daňových kontrolórov skúmať pri daňovej kontrole majetkových priznaní fyzické osoby, dokonca možnosť vniknúť im do bytu, čím získavajú ešte silnejšie postavenie ako policajti, ktorí môžu do bytu vniknúť len po rozhodnutí sudcu. Čiže podľa toho, čo som povedal v spoločnej správe, dovoľujem si navrhnúť znenie § 30 v pozmeňujúcom návrhu, ktorý, prosím vás, neberte ako môj návrh, ale návrh skupiny poslancov, z ktorých podpísaných máte zástupcov všetkých politických strán, pretože bol jednomyseľný konsenzus na danom znení v gestorskom výbore pre financie, rozpočet a menu. Zároveň si dovolím navrhnúť ešte dva pozmeňujúce návrhy, ktoré sa týkajú platnosti tohto zákona, keďže tento návrh bol stiahnutý z minulého zasadnutia schôdze parlamentu a v pôvodnom návrhu bola platnosť od 1. 3., tak navrhujem v pozmeňujúcom návrhu č. 2 a 3 alebo článok 2 a 3 platnosť tohto zákona od 1. mája, pardon, účinnosť, zle som povedal. Ďakujem. P. Rusko, podpredseda NR SR: Ďakujem pekne.
Paška, Pavol, predseda NR SR (2013-05-23):
Pán poslanec Zajac.
Zelník, Štefan, poslanec NR SR (2018-06-13):
Vážený pán predsedajúci, ďakujem pekne za slovo. V rozprave k návrhu zákona vystúpili poslanci pani Cigániková, Krajčí, Červeňáková, ja a pán poslanec Bastrnák. Pani poslankyňa Červeňáková a ja s pánom poslancom Bastrnákom sme podali konkrétne pozmeňujúce návrhy. Aby sme mohli hlasovať o pozmeňujúcich návrhoch predložených dnes v rozprave, dajte najskôr hlasovať o skrátení lehoty podľa § 83 ods. 4 zákona o rokovacom poriadku.
Zmajkovičová, Renáta, podpredsedníčka NR SR (2012-09-13):
Pán poslanec Štefanec.
M. Hort, podpredseda NR SR: (2007-10-19):
Na vaše vystúpenie sa s faktickou poznámkou prihlásili pani poslankyňa Katarína Tóthová, pani poslankyňa Jana Laššáková. Končím možnosť prihlásenia sa s vystúpením vo faktickej poznámke. A dávam slovo pani poslankyni Kataríne Tóthovej. Nech sa páči.
Plaváková, Lucia, poslankyňa NR SR (2023-12-19):
Ďakujem veľmi pekne za slovo. Martin, ja som rada, že si opäť pripomenul tú tému chýbajúceho zdôvodnenia zaradenia niektorých inštitúcií medzi ústredné orgány štátnej správy a ja by som teda pripomenula aj mnou vyhlásené pátranie po osobe, ktoré, ktorá nám to vysvetlí. Ale ja som si vedomá, že ja som možno spravila chybu, že možno som tam mala dať nejakú cenu, že pre tú osobu, ktorá sa prihlási, tak ja neviem, možno nejaká medaila? Alebo taký nejaký športový pohár, alebo také niečo by sme mohli vymyslieť, lebo naozaj tie odpovede nemáme. Ani prečo to tam bolo zaradené, ani prečo pán poslanec Malatinec potom navrhol to zmeniť. A naozaj by nás to zaujímalo a myslím, že aj všetkých ľudí, ktorí nás sledujú už tu dlhé dni, tak bola by som fakt rada a opätovne vyzývam, keby sa našiel jeden koaličný poslanec alebo poslankyňa, ktorí by sa zapojili a vysvetlili to. A ešte by som sa vrátila aj k tej doložke vplyvov. Tam ma veľmi zaujalo teda naozaj, že to nemá žiadne vplyvy na nič, čo je teda zaujímavý návrh zákona, ktorý v podstate nič neovplyvňuje. A ešte je tam veľmi zaujímavá tiež aj položka Zdroje, kde teda sa uvádza: „Uveďte zdroje, štatistiky, prieskumy, spoluprácu s odborníkmi a iné, z ktorých ste pri príprave materiálu a vypracovávaní doložky analýz vplyvov vychádzali. V prípade nedostupnosti potrebných dát potrebných pre spracovanie relevantných analýz vybraných vplyvov uveďte danú skutočnosť.“ No a nič, nič tam nie je. Tak neviem. Ďakujem.
Figeľ, Ján, podpredseda NR SR (2015-11-25):
Ďakujem aj ja. Druhým, ďalším rečníkom prihláseným do rozpravy je Miroslav Beblavý. Nech sa páči, pán kolega, máte slovo.
Mikloško, Jozef, poslanec NR SR (2014-06-26):
Ďakujem. Pán minister, keby ste bol povedal, Šarišan zastaví v Ružomberku, mohlo to dávno skončiť. Rýchlik 1504, mám všetky tie trasy tuná, Šarišan, naozaj stál v Ružomberku, jednu minútu to trvalo 18.04, 18,05. Teraz sa zaviedol IC 1502 Šarišan, ktorý už ide až z Humenného, ale v Ružomberku nestojí, stojí v Liptovskom Mikuláši. Študenti z Katolíckej univerzity v Ružomberku sú vlastne z Popradu a z Košíc, to je možná tisícka ľudí. Tí keď idú Šarišanom, išli predtým, 10,50 to stálo, 4,12 hod. to trvalo a zastavili im to v Ružomberku. Teraz musia, ak idú s týmto Šarišanom, čakajú 40 minút v Liptovskom Mikuláši, trvá to 3,51 hod. a stojí to 15.50. Obrátili sa na mňa, čím som im splnil túto ich prosbu. Myslím si, že nič by sa nestalo, keby aj tento Šarišan, ktorý ide z Humenného a prináša študentov, iba v sobotu a nedeľu chodí, by zastavil aj v Ružomberku. Pri troška dobrej vôli by sa tá minútka v tom harmonograme našla. Všetko, skončil som.
Šimečka, Michal, podpredseda NR SR (2024-06-19):
Poprosím vás, necháme pána poslanca dokončiť svoje vystúpenie.
Benčík, Ján, poslanec NR SR (2023-06-13):
Ja na rozdiel od pána Blahu chcem, práve naopak, poďakovať, že sa v programovom vyhlásení vlády napriek tomu, že je vymedzený len veľmi krátky a obmedzený čas, nezabudlo na boj proti hybridným hrozbám. Veď veta „dezinformácie, propaganda, hoaxy sa na nás valia zo všetkých strán“ je ako, priamo vystihuje to, čo sme si tu vypočuli od pána vraj politológa Blahu.
Štefanec, Ivan, poslanec NR SR (2011-11-30):
Schváliť.
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 120, za 81, zdržalo sa 24 poslancov, 15 nehlasovali. Návrh sme schválili.
Kažimír, Peter, podpredseda vlády a minister financií SR (2018-11-29):
Ďakujem, pán predsedajúci, za slovo. Prajem všetkým príjemný dobrý deň ešte raz. Dovoľte mi teda, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Takže dnes je neprítomný pán podpredseda vlády pre investície a informatizáciu Richard Raši, ktorý sa zúčastňuje stretnutia skupiny Priateľov kohézie, zastupuje ho pán minister hospodárstva Peter Žiga. S nami tu nie je pán minister spravodlivosti Gábor Gál, ktorý je na zahraničnej pracovnej ceste, bude ho zastupovať pán podpredseda vlády a minister životného prostredia László Sólymos. Nie je tu s nami pani ministerka vnútra Denisa Saková kvôli neodkladným pracovným povinnostiam, zastupuje ju pán minister obrany Peter Gajdoš. Takisto je zaneprázdnená pani ministerka školstva, vedy, výskumu a športu Martina Lubyová, bude ju zastupovať pán minister obrany Peter Gajdoš. A ja budem ešte zastupovať okrem pána predsedu vlády aj pána ministra zahraničných vecí a európskych záležitostí pána Miroslava Lajčáka. Ďakujem, skončil som.
Pellegrini, Peter, predseda NR SR (2024-02-08):
Prezentujme sa a hlasujme o bode 292 druhého pozmeňujúceho návrhu poslanca Galka. (Hlasovanie.) Prítomných 130, za 15, 78 proti, 36 sa zdržalo, 1 nehlasoval. Bod sme neschválili.
Grendel, Gábor, podpredseda NR SR (2022-04-29):
Pán poslanec Tomáš Šudík.
Mihál, Jozef, podpredseda vlády a minister práce, sociálnych vecí a rodiny SR (2011-07-12):
A pokiaľ ide o tie autá, pokiaľ ide o tie autá, ktoré Sociálna poisťovňa si ide zakúpiť formou operatívneho leasingu, je to počin, ktorý je dlhodobo diskutovaný, aj, znovu pripomínam, na dozornej rade. Pán generálny riaditeľ má všetko dôkladne premyslené a naozaj ide o taký postup, ktorý ušetrí financie v Sociálnej poisťovni a zároveň zabezpečí dopravné prostriedky zamestnancom Sociálnej poisťovne, kde jednak sa aj dovezú tam, kam sa majú doviesť, a jednak je tam aj zaručená vyššia bezpečnosť ako pri tom, čo sa deje teraz, resp. čo by sa dialo, keby sa tie autá nevymieňali. Zdôrazňujem, že tie autá sa budú vymieňať postupne, nejde o jednorazový nákup. A znovu zdôrazňujem, všetko bolo prejednané v dozornej rade, odkážem vás na pani doktorku Slávikovú, ktorá vám nepochybne podá absolútne presné a korektné informácie o tom, ako to prerokované bolo. A ešte na záver si dovolím reagovať na faktickú poznámku pani poslankyne Tomanovej. Pripomeniem jej, že sme zvýšili materskú od 1. januára 2011 o v prepočte 9% a že sme ju predĺžili o šesť týždňov. To znamená, toto sú tie škrty, o ktorých hovorila pani poslankyňa. A pokiaľ ide o aktivačný príspevok, tak ja sa naozaj nemienim pozerať len tak na to, že máme tu tridsaťtisíc ľudí, ktorí dnes sú na ochrannom príspevku, ktorý dostávajú ako takzvane dlhodobo práceneschopní. Oni sú tak dlhodobo práceneschopní, ako niektorí poslanci sú poslancami v tejto snemovni. To znamená, ide o brutálne zneužívanie verejných prostriedkov. A na toto sa nemienime pozerať len tak. Preto došlo k škrtom, pokiaľ ide o poskytovanie ochranného príspevku pre takzvane dlhodobo práceneschopných. A ja v týchto škrtoch pre takzvane dlhodobo práceneschopných budem chcieť aj naďalej pokračovať. Ak si myslíte, že šetriť verejné zdroje, šetriť zdroje daňových poplatníkov takýmto spôsobom je nesprávne, nech sa páči, máte právo na takýto názor. A úplne na záver, pani poslankyňa Tomanová, čo vaše príkazné zmluvy s vašou bývalou štátnou tajomníčkou Kršíkovou za to pitie kávy, keď ste si účtovali tých 37 eur na hodinu? Už ste vrátili peniaze do rozpočtu ministerstva práce, ktoré ste takto, takýmto spôsobom zinkasovali? (Potlesk.)
Grendel, Gábor, podpredseda NR SR (2023-03-30):
S reakciou na faktickú poznámku pán poslanec Ján Blcháč.
Blcháč, Ján, poslanec NR SR (2023-06-27):
Ďakujem za slovo, vážený pán predsedajúci. Kolegyne, kolegovia, ja chcem práve pochváliť pána Mareka Šefčíka, že reagoval na výzvu pána poslanca Suska, Borisa Suska, ktorý ho upozornil presne podľa článku a odstavca rokovacieho poriadku úplne jasne, zrejme a zrejme to aj pán Šefčík takto jasne a zrejme pochopil, že treba to urobiť a je to teraz legislatívne zrejme čisté. Nesúhlasím s pánom Vetrákom, to je úplne jasné. Len stále a ďakujem aj pánovi Šefčíkovi, ospravedlňujem sa, že som sa pomýlil v tých hodnotách, že do 18 rokov je to 140 euro a nad 18 rokov je to 50 euro. Len stále som nedostal odpoveď na otázku, možno by to vedel pán Marek Šefčík vysvetliť v rozprave, lebo vo faktickej poznámke sa to asi nedá v dvoch minútach vysvetliť, že keď hovoríte stále o nejakých 200 euro na dieťa, kde ste to zobali. Kde ste to zobrali, keď hovoríte teraz, vy ste to už trikrát povedali vo svojom vystupovaní, terajšom, že do 18 rokov je to 140 euro a ešte je to tam závislé, keď si tú tabuľku pamätám, podľa výšky príjmov ani toľko nie niekedy a potom nad 18 je to 50 euro, tak odkiaľ tých 200 euro, prosím vás pekne. To vlastne keď takto hovoríte tým ľuďom, oni tomu ešte nakoniec uveria, tomu, čo nie je pravda, čo v realite neexistuje a ja naozaj chcem ešte raz pripomenúť, že pokiaľ nás pozerajú nielen primátori, starostovia, ale aj poslanci, ktorých sú tisíce na Slovensku a ktorí sa denno-denne potýkajú s nedostatkom finančných zdrojov, pre vašu informáciu možno to neviete, za mesiac jún prišlo samosprávam o 20 % eur menej ako v minulom roku. Hrozné.
Grendel, Gábor, podpredseda NR SR (2023-06-22):
Ďakujeme za informáciu. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov . Vládny návrh zákona má parlamentnú tlač 1562, spoločná správa výborov má tlač 1562a. Opäť prosím pána ministra investícií, regionálneho rozvoja a informatizácie Petra Balíka, aby vládny návrh zákona odôvodnil.
Baška, Jaroslav, poslanec NR SR (2014-02-11):
Chcem pripomenúť tiež mojim kolegom z výboru pre obranu a bezpečnosť, že výbor sa bude konať o 13.30 v zasadačke výboru pre obranu a bezpečnosť. Ďakujem.
B. Bugár, podpredseda NR SR: (2005-06-23):
(Hlasovanie.) Prítomných je 143 poslancov, za 35, proti 5, zdržalo sa 100, nehlasovali 3. Konštatujem, že tieto body zo spoločnej správy sme neschválili.
Danko, Andrej, predseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 128 poslancov, za 22, proti 44, zdržalo sa 47, nehlasovali 15. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Budeme pokračovať hlasovaním v prvom čítaní o návrhu poslancov Kotlebu, Schlosára, Beluského, Uhríka a Mazureka na vydanie ústavného zákona, ktorým sa mení ústava, tlač 1375, bod 79 schváleného programu. Prosím spravodajcu z ústavnoprávneho výboru poslanca Marosza, aby uviedol hlasovanie. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Milana Mazureka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1375.)
Viskupič, Marián, poslanec NR SR (2021-06-29):
Ďakujem za slovo. Ja len k jednej veci. Pán poslanec Kamenický, povedal si, že banky neutrpeli. Áno, je to tak, boli chrbtovou kosťou ekonomiky a myslím si, že výrazne pomohli či ľuďom, alebo firmám prekonať, prekonať teda krízu. No ale teraz, ja sa pýtam, ak by banky utrpeli, no, to v prvom rade by znamenalo, že teda utrpeli ľudia a firmy a teda že úvery pozlyhávali a že teda je ešte väčší problém. Tak čo je vlastne teda lepšie, že tie banky neutrpeli alebo utrpeli? Ďakujem.
Hrnčiar, Andrej, podpredseda NR SR (2018-11-30):
Pán poslanec Jurzyca.
Laššáková, Jana, podpredsedníčka NR SR (2014-02-12):
Nech sa páči, pán poslanec, k zákonu.
Kollár, Boris, poslanec NR SR (2016-06-17):
Ďakujem, pán predsedajúci. Ja by som chcel sa pridať k pánovi poslancovi Mihálovi. Ďakujem za jeho rozpravu, lebo bola naozaj obšírna a bola odborná. A ja takisto chcem potvrdiť jeden taký úzus, ktorý vlastne, ani nie úzus, ale taká predstava spoločnosti je, že najohrozenejší sú naozaj iba dôchodcovia. Ale nie je to pravdou. Najohrozenejšie sú mladé rodiny, hlavne matky s deťmi a týmto by sme mali pomáhať. Samozrejme, všetci dobre vieme, prečo sa pomáha hlavne dôchodcom a prečo strana SMER hlavne dáva rôzne vianočné príplatky a vianočné doplatky, prečo zvyšuje hlavne dôchodcom, lebo sú to hlavne ich voliči. Ale skutočne, tento národ nebude mať budúcnosť, pokiaľ nebude mať deti. A pokiaľ sa nebudeme starať o rodiny a o deti, no tak nemáme budúcnosť. Ďakujem.
Pellegrini, Peter, predseda NR SR (2015-12-09):
Prezentujme sa a hlasujme o bode 7 spoločnej správy. (Hlasovanie.) Prítomných 138 poslancov, proti bolo 79, zdržalo sa 58 poslancov, nehlasoval 1. Neschválili sme tento bod.
Bugár, Béla, podpredseda NR SR (2018-12-06):
Pán poslanec Pčolinský.
B. Bugár, podpredseda NR SR: (2005-05-25):
(Hlasovanie.) Prítomných 134, za 17, proti 36, zdržalo sa 80, nehlasoval 1. Bod 51 sme neschválili. Nech sa páči.
Figeľ, Ján, podpredseda NR SR (2015-11-13):
Nech sa páči, dve faktické poznámky. Alojz Hlina s prvou.
Blanár, Juraj, podpredseda NR SR (2022-12-20):
Takže ešte bude na vás reagovať pán poslanec s faktickou poznámkou, nech sa páči.
I. Mikloš, podpredseda vlády a minister financií SR: (2002-11-14):
Čo sa týka výhrad ohľadom retroaktivity, protiústavnosti, tieto veci boli podrobne, pokiaľ viem, bol som informovaný, lebo som bol aj vo výbore, diskutované s legislatívou Národnej rady a tie ustanovenia, ktoré v pôvodnom návrhu vyvolávali pochybnosti ohľadom práve retroaktivity a protiústavnosti, boli upravené tak, že pokiaľ viem, v návrhu, ktorý je predkladaný teraz, už takéto výhrady nehrozia. A aj toto je dôvod, prečo v mene vlády využívam splnomocňovacie uznesenie a vyjadrujem súhlas s poslaneckými návrhmi, ktoré predložil pán poslanec Malchárek. Ďakujem pekne.
Vitteková, Anna, poslankyňa NR SR (2015-12-01):
Teraz budeme hlasovať o bode 9 pozmeňujúceho návrhu pána poslanca Beblavého.
Paška Pavol, predseda NR SR (2013-03-19):
(Hlasovanie.) 136 prítomných, nikto nebol za, 130 proti, 6 sa zdržali. Tento bod sme neschválili.
P. Hrušovský, predseda NR SR: (2004-03-09):
Prerušujem rokovanie o tomto bode programu a poprosím pána ministra, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon 472/2002 Z. z. o medzinárodnej pomoci a spolupráci pri správe daní a o zmene a doplnení zákona 366/1999 Z. z. o daniach z príjmov v znení neskorších predpisov (tlač 495). Návrh zákona prerokúvame ako tlač 495, spoločnú správu výborov máte ako tlač 495a. Nech sa páči, pán minister, máte slovo.
Pellegrini, Peter, predseda NR SR (2024-01-11):
Pani poslankyňa Nash.
Mihalik, Marcel, poslanec NR SR (2021-06-18):
Vážený pán predsedajúci, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky A. vyslovuje súhlas so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008; B. rozhodla, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.
V. Veteška, podpredseda NR SR: (2003-11-06):
Ďakujem, pán poslanec, máte slovo.
Pellegrini, Peter, podpredseda NR SR (2020-04-23):
Pán poslanec Šimko.
P. Paška, predseda NR SR: (2008-01-31):
Poprosím techniku, na základe žiadosti viacerých poslancov vyhlasujem toto hlasovanie za zmätočné a budeme hlasovať ešte raz. Toto hlasovanie budeme považovať za neplatné a budeme opakovať hlasovanie. Takže ešte raz ideme hlasovať o návrhu uznesenia, ktoré v rozprave predniesol pán poslanec Brocka. Hlasujeme. (Hlasovanie.) 137 prítomných, 61 za, 2 proti, 74 sa zdržalo. Konštatujem, že návrh uznesenia pána poslanca Brocku sme neschválili. A teraz, pán spravodajca.